شەفەق نيوز/ وەگورەی مەزەنەی پسپۆڕ کەشناسی ئاراس جەبار، لە سوو چوارشەممە پلەی گەرمی هالە داوەزین وەگەرد دەرفەت وەفر وارین و واران لە ناوچە کۊیەیلە ک بوودە هووکار کەشوهەوای هشک و سەردیگ.
جەبار لە بەیاننامەیگ وت: لەوەر کاریگەری پارچە سەردەگە لەبان ناوچەگە،  پلەی گەرمی وە ئارامی مینێد، و بەرزترین پلەی گەرمی لە ناوەند پارێزگایل هەرێم کوردستان وەیجۊرە بوود: سلێمانی ٢٥ پلە،  هەولێر ٢٧ پلە، دهۆک ٢٥ پلە هەڵەبجە ٢٥ پلە، کەرکوک ٢٨ پلەی سەدی، و گەرمیان هالە ناونی ٢٩ – ٣٠ پلەی سەدی،  و ڕاپەڕین لە ٢٥ – ٢٦ پلەی سەدی.
و دیاری کرد ک داوەزین کەشوهەواگە ک ناوچەیل کۊیەیلە لە باکوور و باکوور خوەرهەڵات و خوەرهەڵات هەرێم رۊی وەپی کەن کاریگەری کەمیگ لەبان ناوچە کۊیەیلە،  و سنووری لە پارێزگای هەولێر و ئیدارەی ناوچەی لە وەختەیل نیمەڕو و شەوانە دیرێد،  و شایەت نمە وارانەیل بڕبڕیگ وەگەرد وەفر وارین لە لووتکەی کۊیە بەرزەیلە بوود ک لە ٢٦٠٠ مەتر بان ئاست دەریا بەرزترین.
وتیش: سوو شەوەکی،  هەوای باکوور خوەرهەڵاتی لە ناوچە کۊیەیلە لە ئیدارەی ناوچەی راپەڕین و پاریزگای سلێمانی و لە ئیوارە و شەو پەنجشەممە گورجەو بوود، و رووژ جمعە کاریگەری فرەتر دیرێد ک رەسێدە ناونی ٢٠ و ٣٥ کیلومەتر لە ساعەتیگ، و مەزەنە هەس ک شەوانە سەردەو بوود،  و مەردمەگە هەس وە سەردی و فرە هشکی کەن.
